OzLabs/hebrew-wiki-articles huggingface dataset:
פיטר ברויגל הבן

פיטר ברויגל הבן (לעיתים נכתב ברויכל. בהולנדית: Pieter Bruegel, מבוטא בְּרֶחֶל); 1564 – 1638) היה צייר פלמי בתקופת הרנסאנס, בנו של פיטר ברויגל האב.

אביו נפטר בהיותו בן חמש בלבד. ברויגל הבן קיבל את הכשרתו האמנותית מצייר הנוף הפלמי ז'יל זן קונינקסלו (Gilles van Coninxloo), שאת אחותו נשא לאחר מכן לאשה. ברויגל הבן הפך למאסטר בשנת 1585. אז החל לצייר נופים ונושאים דתיים. ציורי הפנטזיה עם אש ודמויות גרוטסקיות, אשר הובילו בעבר לכינויו "ברויגל של הגיהנום" מיוחסים כיום לאחיו יאן ברויגל האב.

פרט לעבודותיו שנעשו תחת השראתו שלו, ברויגל הבן גם העתיק את עבודותיו של אביו, דבר שהוביל לבלבול באשר לשאלה מי מהם צייר את הציורים. [[חתונה כפרית-גרסת פיטר ברויגל הבן לציורו המפורסם של אביו]]

עורך הדין של הכפר, 1621.
מתנות החתונה על ידי סדנתו, ללא תאריך ב[[מוזיאון ישראל.]]

==מציוריו==
* היריד בכפר (Village Fair)
* הצליבה (The Crucifixion)
* חורף, צייד בשלג (Winter, Hunter in the Snow)

== גלריה ==
<gallery widths="250" heights="250">
The Fight Between Carnival and Lent by Pieter Brueghel the Younger (Brussels).jpg|המאבק בין קרנבל לתענית במוזיאונים המלכותיים לאמנויות יפות של בלגיה
The Good Shepherd (1616) by Pieter Brueghel the Younger-.jpg|הרועה הטוב במוזיאונים המלכותיים לאמנויות יפות של בלגיה
The Wedding Dance in the Open Air by Pieter II Bueghel.jpg|ריקוד החתונה באוויר הפתוח במוזיאונים המלכותיים לאמנויות יפות של בלגיה
De terugkeer van de bedefart.jpg|שובו של הבדפארט במוזיאונים המלכותיים לאמנויות יפות של בלגיה
</gallery>

==קישורים חיצוניים==

* [http://www.abcgallery.com/B/bruegel/pieter.html פיטר ברויגל הבן בגלריה של אולגה]
* 

==הערות שוליים==

קטגוריה:ציירים פלמים
קטגוריה:ציירי תור הזהב של הולנד
קטגוריה:ילידי 1564
קטגוריה:נפטרים ב-1636
יאן ברויגל האב

יאן ברויגל האב (בהולנדית: Jan Bruegel, מבוטא בְּרֶחֶל); 13 בינואר 1568 – 1625) היה צייר פלמי, בנו של פיטר ברויגל האב ואביו של יאן ברויגל הבן.

יצירתו כוללת היסטוריות תנ"כיות, מיתולוגיות וקלאסיות, סצנות קרב, נופי גיהנום, נופי ים, זרי פרחים ודומם, דיוקנאות וסצנות ז'אנר, כמו גם סוגים רבים של נופים: ציד יערות, נופי הרים, כבישים ונהרות כפריים וכפרים. ברויגל שיתף פעולה לעיתים קרובות עם ציירים אחרים, ביניהם פטר פאול רובנס, האנס רוטנהאמר, יאן ואן באלן, סבסטיאן פרנקס ויוס דה מומפר.

Bouquet, 1603.

נולד בבריסל. צייר בעיקר נופים ופרחים. הוא החזיק גם בסטודיו באנטוורפן בבלגיה. מת מכולרה באנטוורפן.<ref></ref>

==קישורים חיצוניים==

* [http://www.kfki.hu/~arthp/html/b/bruegel/jan_e/ גלריה מציוריו של יאן ברויגל האב]
* 

==הערות שוליים==

קטגוריה:ציירים פלמים
קטגוריה:ציירי תור הזהב של הולנד
קטגוריה:פרחים בתרבות
קטגוריה:ילידי 1568
קטגוריה:נפטרים ב-1625
יאן ברויגל הבן

גן עדן, יאן ברויגל הבן (סביבות 1620). שמן על אלון. Gemäldegalerie, ברלין, גרמניה
יאן ברויגל הבן (בהולנדית: Jan Bruegel; מבוטא בְּרֶחֶל; 13 בספטמבר 1601 – 1 בספטמבר 1678) היה צייר פלמי, בנו של יאן ברויגל האב.

== ביוגרפיה ==
ברויגל הבן למד אצל אביו ובמהלך הקריירה שלו יצר ציורים בסגנון של אביו<ref></ref>. יאן, אחיו אמבריאוסיוס ברויגל, וfijnschilders אחרים מהרנסאנס הצפוני יצרו תמונות נוף, סצנות אלגוריות ויצירות אחרות תוך הקפדה על פרטים קטנים. ברויגל גם העתיק יצירות של אביו ומכר אותן עם חתימתו של האב. ניתן להבדיל בין היצירות המקוריות וההעתקים על ידי שימת לב לביצוע הקפדני-פחות ולצבע הבהיר יותר.

יאן הבן טייל באיטליה כשאביו מת מכולרה וחזר במהירות לקחת את הפיקוד על הסטודיו של אביו באנטוורפן. הוא זכה במהירות למעמד משלו והפך לדיקן של הגילדה המקומית בשנת 1630. עבודותיו הטובות ביותר הן תמונות נוף מקיפות, בין אם תחת שמו ובין אם כרקעים לציירים אחרים כמו הנדריק ואן באלן.

==קישורים חיצוניים==

== הערות שוליים ==

קטגוריה:ציירים פלמים
קטגוריה:ציירי תור הזהב של הולנד
קטגוריה:ילידי 1601
קטגוריה:נפטרים ב-1678
ביצת הפתעה

ביצת הפתעה, כלומר ביצה שבמציאתה או בגילוי תכולתה נגרמת הפתעה למגלה, היא רעיון שמקורו בחג הפסחא (הנחגג ברוב זרמי הנצרות).

הפתעה
משאב טבע

[[שדה נפט בקליפורניה (1938) – הנפט הוא משאב מתכלה]]
משאבי טבע הם חומרים מן הטבע שהאדם משתמש בהם לצרכיו השונים. בין משאבי הטבע ניתן למנות: קרקע, מים, מזון, מינרלים, צמחייה, בעלי חיים, מתכות ויהלומים<ref></ref>.

מונח דומה, המשמש לציון חומרים אותם צורכים אורגניזמים החיים בבית גידול מסוים, הוא משאב ביולוגי.

== מאפיינים ==
ישנם משאבי טבע שלאחר עיבודם התועלת שאפשר להפיק מהם גדלה. לפני העיבוד נקרא אותו משאב טבע "גולמי", ולאחר עיבודו הוא כבר לא גולמי אלא מעובד. מחצבים גולמיים נקראים עפרות, למשל: עפרת נחושת, עפרת ברזל, עפרת אלומיניום, עפרת האבץ.

משאבי הטבע אינם מפוזרים באופן שווה על פני כדור הארץ. לדוגמה, חלק נכבד ממקורות הנפט בעולם מרוכז במזרח התיכון, בארצות כמו ערב הסעודית, איראן ועיראק.

== סיווג המשאבים ==
מבדילים בין שני סוגים של משאבים:

# משאבים מתחדשים, כגון: צמחים, דגים, אצות.
# משאבים מתכלים, כגון: נפט, גז טבעי.

משאבים מתחדשים אינם בהכרח משאבים שיימצאו לאדם בכמויות אינסופיות. לדוגמה, אם קצב לכידת הדגים יהיה גבוה מקצב התרבותם הטבעית, עלולה הדגה - שהיא משאב מתחדש - להתכלות.

== משאבים מהים העמוק ==
הים העמוק מוגדר ככל שטח העמוק מ-200 מטרים מפני המים, בנוסף, זהו המקום היחיד על פני כדור הארץ (יחד עם אנטארקטיקה) שמשאבי הטבע המצויים בו לא נצרכים בקנה מידה מסחרי.<ref></ref> מינרלים, כמו נחושת, ניקל, קובלט, מנגן וברזל, המהווים משאב טבע חיוני למגוון תעשיות, מצויים בכמויות אדירות בים העמוק.<ref></ref> נודולות מנגן ("Manganese nodules"), המהוות מקור חשוב למינרלים הללו, נמצאות בעומק של 3,000–6,000 מטר ונפוצות בעיקר ב-" Clarion-Clipperton Zone", אגן פרו, אגן פנריהן-סמואה ואגן מרכז האוקיינוס ההודי.<ref></ref> המינרלים מהים העמוק אמנם מהווים משאב טבע מתכלה אך שימושים שונים בהם, כמו הקמה של טורבינות רוח, תורמים לפיתוח מקורות אנרגיה מתחדשים ויכולים לתרום למאבק בשינוי האקלים.<ref>Teske, S., Florin, N., Dominish, E. and Giurco, D. (2016) Renewable Energy and Deep Sea Mining: Supply, Demand and Scenarios. Report prepared by ISF for J.M.Kaplan Fund, Oceans 5 and Synchronicity Earth, July 2016.</ref>

== קישורים חיצוניים ==

*
*[https://kids.gov.il/sababa/sababa_pool/pages/3851 משאבי טבע מן הים], באתר "סבבה" של המשרד להגנת הסביבה

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מדעי כדור הארץ
קטגוריה:אקולוגיה
קטגוריה:כלכלה
קטגוריה:סביבה
Common Gateway Interface

איור הממחיש את הממשק
Common Gateway Interface (ראשי התיבות CGI) הוא ממשק בין שרת אתר אינטרנט לתוכנה הרצה על מחשב מסוף, שתפקידה ליצור או לטפל במידע דינמי תוך שימוש במשאבים של מחשב השרת.

אופן הפעולה של תוכנה העושה שימוש ב־CGI הוא כדלקמן: עבור כל בקשה מצד הלקוח (לדוגמה דפדפן), מפעיל השרת עותק של התוכנית המתאימה ומעביר לה את הפרמטרים של הבקשה דרך משתני סביבה או דרך הקלט הסטנדרטי (במקרה של בקשות HTTP מסוג POST). תוכנית ה־CGI יוצרת דף HTML או קובץ מסוג אחר (כמו למשל קובץ תמונה במקרה של מונה מבקרים) אשר נשלח למחשב המשתמש כתשובה לבקשת ה־HTTP.

לרוב, נכתבות תוכנות CGI בשפת תסריט, כמו Perl, PHP או ASP בהן המתכנת לא נצרך להדר את התוכנית, תוך שימוש בספרייה מתאימה.

ממשק CGI הוגדר בראשית ימי ה־WWW כדי לאפשר לשרתים אלו לטפל במידע באופן דינאמי. במשך השנים התפתחה האפשרות להפעיל תוכנות בשפת תסריט כגון PHP או Perl ישירות מתוך תוכנת השרת, וכך בעצם לבטל את הצורך להשתמש ב־CGI, למרות שעדיין יש לה יתרונות מסוימים.

CGI מכונה בעברית בדרך כלל ממשק שער משותף.

== ראו גם ==
* צד שרת
* צד לקוח
* יישום ווב

== קישורים חיצוניים ==

* 
* 

קטגוריה:טכנולוגיות צד-שרת
חלמון

חלמון הוא החומר הצהוב הנמצא בתוך הביצה. ייעודו העיקרי הוא להוות מלאי מזון עבור העובר (האפרוח) המתפתח בביצה.

החלמון מכיל שומן (רובו בלתי רווי) וכולסטרול. לעומתו, חלבון הביצה מורכב בעיקר ממים (שבע שמיניות) ומחלבונים (שמינית אחת) ואינו מכיל כולסטרול. הוא מכיל מעט מאוד, אם בכלל, שומן.

לפני ההפריה של הביצה, החלמון כולו הוא למעשה ביצית, כלומר תא בודד. גרעין התא נמצא באברון בגודל 2–3 מ"מ הקרוי Germinal Disc, הממוקם מחוץ למעטפת החלמון. שם מתרחשת ההפריה, ולאחריה מתבצעת התחלקות התאים, עד להתמיינותם המלאה לאפרוח.

חלמון הביצה משמש במתכונים רבים, דוגמת מיונז וחביתה. ניתן להפריד בין החלבון לחלמון באמצעות מפריד ביצה.

==אטימולוגיה==
המילה חלמון ידועה בלשון חז"ל במשנה ובתלמוד. לפי רס"ג מקור המילה בתנ"ך בספר איוב בפסוק אך רוב פרשני המקרא סבורים כי הכוונה לצמח החלמית.

חלמון מוקף בחלבון הביצה
סיכוי של 1 ל-1200 למציאת ביצה כזו<ref>Comparisons, R 2020, Probability Comparison: Rarest Things in the Universe, online video, 6 April, viewed 10 May 2020, <https://www.youtube.com/watch?v=RV-WV2g2muE&feature=youtu.be&t=64>, Creative Commons license: <https://creativecommons.org/licenses/by/3.0/>.</ref>.]]

==קישורים חיצוניים==

==הערות שוליים==

קטגוריה:ביצים
קטגוריה:מאכלי ביצים
קטגוריה:מילים יחידאיות בתנ"ך
דגל מיאנמר

דגל מיאנמר כולל שלושה פסים בצהוב, ירוק ואדום, ובמרכזו נמצא כוכב לבן. הוכרז ב-21 באוקטובר 2010, ביחד עם שינוי ההמנון ושינוי שם המדינה מ"ברית מיאנמר" ל"הרפובליקה של ברית מיאנמר".

הצבע הצהוב מסמל סולידריות, הירוק שלום ורוגע, האדום אומץ ונחרצות.

== הדגל הקודם ==
הדגל הקודם של מיאנמר אומץ ב-3 בינואר 1974, כאשר נה ווין הכריז על רפובליקה סוציאליסטית בבורמה. העיצוב החדש לא היה שונה מאוד מהדגל הישן של מיאנמר (אז בורמה) שהיה בצבע אדום עם קנטון כחול בפינה העליונה של הדגל, בצד התורן. עם זאת, התמונה בתוך הקנטון הוחלפה בסמלי גלגל שיניים ועליו מונחת שיבולת של אורז, המסמלים את הפועלים ואת האיכרים. מסביב לציור היו 14 כוכבים בעלי חמישה קודקודים כל אחד המסמלים את המדינות מהן מורכבת מיאנמר. הצבע הלבן מסמל טוהר, הכחול שלום ויושרה והאדום מסמל אומץ.

== דגלים היסטוריים ==
<gallery>
תמונה:Flag of the Alaungpaya Dynasty of Myanmar.svg|דגל אימפרית בורמה 1700–1885
תמונה:Flag of the United Kingdom.svg|דגל בורמה כחלק מהודו הבריטית 1824–1939
תמונה:British Burma 1937 flag.svg|בורמה הבריטית 1939–1943, 1945-1948
תמונה:Flag of the State of Burma (1943-45).svg|תחת הכיבוש היפני 1943–1945
תמונה:Flag of Burma (1948-1974).svg|ברית בורמה 1948–1974
תמונה:Flag of Myanmar (1974-2010).svg|דגל הרפובליקה הסוציאליסטית של ברית בורמה 1974–1988 וברית מיאנמר 1988–2010
תמונה:Flag of Myanmar.svg|דגל הרפובליקה של איחוד מיאנמר 2010-היום
</gallery>

==ראו גם==

==קישורים חיצוניים==

* 
* 
* 

מיאנמר

קטגוריה:מיאנמר: סמלים לאומיים
מיאנמר
דרום

דרום הוא אחת מארבע רוחות השמיים. הוא הפוך לצפון ונמצא בזווית ישרה למזרח ולמערב. הדרום נמצא באזימוט 180 מעלות.

הדרום האמיתי הוא הכיוון לקצה הדרומי האמיתי של ציר סיבוב כדור הארץ, המכונה הקוטב הדרומי. הקוטב הדרומי נמצא באנטארקטיקה. הקוטב הדרומי המגנטי אינו זהה לקוטב הדרומי ונמצא במרחק קטן ממנו.

המונח הדרום משמש לעיתים כדי להתייחס למדינות או קבוצות מתקדמות פחות מבחינה טכנולוגית ותרבותית בעולם בשל ההכללה שקובעת שרוב המדינות מסוג זה נמצאות בחצי הכדור הדרומי.

האדריכל והפילוסוף האמריקאי ריצ'רד באקמינסטר פולר פיתח את מפת דימקסיון שאחד ממאפייניה הוא העדר הטיה תרבותית בין צפון לדרום היות שבמפה זו הצפון איננו למעלה והדרום אינו למטה (יצוין שקיימות מפות, בעיקר במספר מדינות בחצי הכדור הדרומי, בו הדרום נמצא למעלה).

בארצות הברית, המונח הדרום משמש גם כדי להתייחס למדינות דרום-מזרח ארצות הברית שפרשו מהאיחוד במהלך מלחמת האזרחים האמריקאית.

מדינות ואזורים שונים בעולם נחלקו במהלך השנים לשני חלקים צפוני ודרומי. כיום נותרו מספר מדינות כאלו כגון דרום אפריקה, דרום קוריאה ודרום סודאן.

בני דרום, גן הדרום וכפר דרום הם יישובים הנמצאים בדרום מדינת ישראל.

==אטימולוגיה==
השם דרום מופיע כבר בתנ"ך, ושם ישנם גם כינויים נוספים לכיוון זה: נגב, תימן וימין.
יש אומרים שהמילה "דרום" היא הלחם בסיסים של המילים "דר" ו"רום" משום שהשמש נמצאת ברום השמיים כאשר היא עוברת ברוח שמיים זו. מאותה סיבה המזרח נקרא מזרח כי שם זורחת השמש ומערב כי שם מתערבבים היום והלילה, והצפון כי מקום זה צפוּן מאור השמש

הכינוי נגבה הוא על שם שהדרום מנוגב (מיובש וצחיח) ממים.

הכינויים: ימין ותימן/תימנה, הם מפני שהמזרח מכונה גם קדם/קדמה/קדימה והמערב אחור/אחרון. לכן כאשר פנינו קדימה למזרח, הרי שהדרום מימיננו והצפון משמאלנו. היות שהשמש נחשבה למקור חיות עלי האדמה, הנטייה התאולוגית/קלאסית הייתה להתייחס לכיוון זה כבעל חשיבות רבה.

==קישורים חיצוניים==

==הערות שוליים==

קטגוריה:שושנת הרוחות
מזרח

ה[[זריחה על רקע ים המלח כפי שצולמה ממצדה. בעברית האטימולוגיה של מזרח היא כיוון זריחת השמש]]
מִזְרָח הוא אחת מארבע רוחות השמיים. הוא הפוך למערב ונמצא בזווית ישרה לצפון ודרום. מזרח הוא כיוון הסיבוב של כדור הארץ ולכן זהו גם הכיוון בו זורחת השמש בקו המשווה בימי השוויון. בשל תנועת כדור הארץ, ביצוע שיגור לחלל ממזרח חוסך בהפרש המהירות. לכן, זהו הכיוון המועדף לביצוע שיגור לחלל אם אין סיבות אחרות לשיגור מכיוון אחר.

להבדיל מצפון ודרום שהם כיוונים מוחלטים, כלומר בעלי אותה משמעות בכל מקום על-פני כדור הארץ, מערב ומזרח הם כיוונים יחסיים, שמשמעותם תלויה במקום שבו נמצא אומרם. במפות נהוג שצד מזרח יהיה ימין המפה. מוסכמה זו החלה מהשימוש במצפן בו הצפון מכוון כלפי מעלה. כדי להפליג מזרחה בשימוש במצפן יש לכוונו לאזימוט 90 מעלות.

==המזרח בשפה==
מקור המילה מזרח בעברית הוא מהשורש ז-ר-ח והכוונה היא למקום שממנו זורחת השמש.

בתרבות העברית כיוון קדימה מתקשר למזרח ולכן המזרח מכונה בתנ"ך גם בשם "קדם". הדרום נמצא אז מימין (ולכן נקרא לעיתים 'תימן') והצפון נמצא משמאל (וכך הוא נקרא לעיתים בתנ"ך כמו גם בערבית: "שִמאל"). כפועל יוצא, המערב בתנ"ך נקרא גם בשם "אחור" והים התיכון מכונה שם לעיתים 'הים האחרון'. כל אלו הם ביטויים יחסיים.

בין המילים הלועזיות לכינוי המזרח נמצא את הלבנט המתייחס לחלק המזרחי של אגן הים התיכון ושם התואר אוריינטלי (מהמילה אוריינט). ממילה זו באה המילה הלועזית להתמצאות במרחב: אוריינטציה.

המונח "המזרח" משמש גם כדי להתייחס למדינות מזרחיות ביחס לארצות המערב, כמו: המזרח התיכון, המזרח הקרוב, מזרח אסיה, דרום-מזרח אסיה, המזרח הרחוק ואפילו כל האזור של יבשת אסיה וגם כל החלק הזה של כדור הארץ בו היא נמצאת. בזמן המלחמה הקרה, מזרח אירופה היה שם נרדף למדינות בעלות משטר קומוניסטי בחסות רוסית. כמו כן, מונח זה מתייחס למדינות ששוכנות במזרח ארצות הברית שבקרבת האוקיינוס האטלנטי.

בארצות הברית, המונח "המזרח" מתייחס לחצי המזרחי של המדינה, ובפרט לאזור החוף המזרחי של ארצות הברית, המיושב בצפיפות גבוהה יחסית. כך לדוגמה בליגת ה-NBA יש טורנירים נפרדים לקבוצות מ"מזרח" ומ"מערב" המדינה, שבסיומם נערך משחק הגמר של "המזרח" נגד "המערב".

==קישורים חיצוניים==

==הערות שוליים==

קטגוריה:שושנת הרוחות
שלוש הממלכות של קוריאה

{| border="1" cellpadding="2" width="200" cellpadding="2" cellspacing="0" align="left"
! colspan="2" bgcolor="#FFCCCC" | שלוש הממלכות של קוריאה
|- 
| colspan="2" <br>
מפה של שלוש הממלכות של קוריאה בסוף המאה ה-5.
|-
! colspan="2" | שם קוריאני
|-
| | תרגום פונטי
| | סאמגוק
|-
| | הנגול
| width="150" | &#49340;&#44397;
|-
| | הנג'ה
| width="150" | &#19977;&#22283;
|}
שלוש הממלכות של קוריאה היו הממלכות: קוֹגוּריוֹ, פֶּקְצֶ'ה ושׁילָה ששלטו על חצי האי הקוריאני ומנצ'וריה בין המאה ה-1 לפנה"ס והמאה ה-7 לספירה. ממלכות ומדינות שבטיות קטנות היו קיימות לפני ובזמן תקופת שלוש הממלכות והן כללו את קָאיָה, טונג-יֶה, אוֹקְגּ'ה, פּוּיאוֹ, אוּסָאן, טַמְנָה (או פונטית, "טַמְרָה", האי צ'ג'ו כיום), ועוד.

התקופה החלה על פי המסורת בשנת 57 לפנה"ס, כשממלכת סארו (לימים שילה) בדרום-מזרח חצי האי קיבלה אוטונומיה מהאימפריה הסינית (שושלת האן). קוגוריו בצפון ודרומית לנהר יאלו (נהר אמנוק בקוריאנית) קיבלה עצמאות מהסינים ב-37 לפנה"ס. ב-18 לפנה"ס, נמלטו שני נסיכים מקוגוריו בשל קרב ירושה והקימו את פקצ'ה בדרום מערב חצי האי (כיום סיאול), שבירתה הייתה בהתחלה אוּנְג־גִ'ין (כיום גוּנְג־צ'וּ), ואחר כך סאבי מדרום מערב לסיאול. ממלכת קאיה נפרדה מפקצ'ה במאה ה-1 לספירה.

סוף שושלת האן בתחילת המאה ה-3 לספירה איפשר את התפתחות שלוש הממלכות. שלוש הממלכות חלקו תרבות משותפת. הקונפוציאניזם התפשט בחברה הקוריאנית הגבוהה מהמאה ה-1 לספירה. מאוחר יותר הוא הוחלף לחלוטין על ידי בודהיזם.

לקוגוריו, הגדולה מבין שלוש הממלכות, היו שתי ערי בירה. נאנגנאנג (כיום פיונגיאנג) וקוּנגנה על הנהר יָאלוּ. בתחילה המדינה השתרעה עד גבול סין, היא כבשה בהדרגה שטחים נרחבים ממנצ'וריה. לבסוף גרשה את הסינים מנאנגנאנג (313). ההשפעה התרבותית של הסינים נמשכה עד שהבודהיזם אומץ כדת רשמית ב-372.

במאה ה-4 ממלכת פקצ'ה שגשגה ושלטה כמעט על כל חציו הדרומי של חצי האי הקוריאני. 

ב-503 שונה שמה של ממלכת סארו ל"ממלכת שילה". ידוע כי ממלכת שילה השתלטה על ממלכת קאיה במחצית הראשונה של המאה ה-4. בירת שילה הייתה גוּמסוֹנג (כיום קִיַאנְגְג'ו). הבודהיזם הפך לדת רשמית ב-528. בתקופת ממלכת שילה פעל מסדר אבירי העילית- הווארנג, ונוסדה אמנות הלחימה הקוריאנית הווארנג דו.

בעזרת הקיסרים משושלת טאנג הסינית כבני ברית, כבשה ממלכת שילה את פקצ'ה ב-660 ואחר כך את ממלכת קוגוריו (668), ובכך החלה תקופת ממלכת שילה המאוחדת שהביאה לקיצה את תקופת "שלוש הממלכות".

בשם הקוריאני "סאמגוּק" או "שלוש הממלכות" נעשה שימוש בספרים קוריאנים קלאסיים "סאמגוק סאגי" ו"סאמגוק יוּסה".

==ראו גם==
* מערך הקברים של קוגוריו

==קישורים חיצוניים==

* 
* 

קטגוריה:קוריאה: היסטוריה
מערב

[[שקיעה בחוף ראשון לציון. בשל סיבוב כדור הארץ השמש נצפת "שוקעת" בצד מערב]]
מערב הוא אחת מארבע רוחות השמיים. הוא הפוך למזרח ונמצא בזווית ישרה לצפון ודרום. המערב נמצא באזימוט 270 מעלות.

בלשון המקרא כיוון זה מכונה "ים", וזאת משום שהים התיכון נמצא ממערב לארץ ישראל.

מערב הוא הכיוון ההפוך לכיוון הסיבוב של כדור הארץ 
להבדיל מצפון ודרום, שהם כיוונים מוחלטים, שלהם אותה משמעות בכל מקום על-פני כדור הארץ, מערב ומזרח הם כיוונים יחסיים, שמשמעותם תלויה במקום שבו נמצא אומרם.
* המונח מדינות המערב משמש להתייחסות למדינות השוכנות במערב אירופה ובאמריקה. כמו כן מונח זה מתייחס גם לתרבויות היהודיות-נוצריות – תרבות המערב.
* המונח מערב מתאר גם את המדינות ששוכנות במערב ארצות הברית, שבקרבת האוקיינוס השקט, דוגמה למדינות אלה היא המערב הפרוע והסרט שמצולם שם ומכונה מערבון.
* בסין העתיקה, המונח מערב ציין את ארצו של בודהה והמקום ממנו הגיעו כתבים בודהיסטיים קדושים.

==קישורים חיצוניים==

קטגוריה:שושנת הרוחות
מרנפתח

ארון הקבורה של מרנפתח ב[[עמק המלכים]]
מרנפתח (1274 לפנה"ס לערך – 1203 לפנה"ס) היה הפרעה הרביעי בשושלת ה-19 שבמצרים העתיקה. הוא שלט בין השנים 1213–1203 לפנה"ס.

אביו, רעמסס השני, מלך במשך 66 שנים כך שמרנפתח, שהיה בנו ה-13 מאשתו איסתנפרת, עלה לשלטון בגיל מאוחר מאוד - בסביבות גיל 60 ואף יותר. מרנפתח נלחם כנגד מרידות בכנען, אך פועלו החשוב ביותר היה מסע המלחמה לאזור לוב. גויי הים שהשתלטו על לוב פלשו ממנה למצרים וניסו לכובשה, אך מרנפתח הדף אותם, חדר ללוב והביס אותם גם שם.

מרנפתח העביר את המרכז השלטוני מפר-רעמסס בחזרה לממפיס, בה הוא בנה מקדש מלכותי. יורשו של מרנפתח היה סתי השני.

על פי הארכאולוג גרפטון אליוט סמית שהסיר את הכיסוי מעל פני המומיה של מרנפתח ב-7 ביולי 1907, המומיה (שגובהה 1.714 מטרים) מעידה כי פניו של מרנפתח היו דומים במבניהם לאלה של סבו, סתי הראשון, יותר מאשר לאלה של אביו, רעמסס השני.

בשנת 1940 התגלה הסרקופג של מרנפתח על ידי הארכאולוג הצרפתי פיר מונטה בעת שחפר את קברו השלם של המלך פסוסנס הראשון בטאניס שהייתה בירת השושלת ה-21. באותה עת בתקופת הביניים השלישית במצרים העתיקה, היה מקובל לעשות שימוש משני בפסלים, מונומנטים, וגם סרקופגים מתקופות קדומות. כרטוש על צידו החיצוני האדום של הסרקופג הראה שבמקור היה זה סרקופג של מרנפתח. 

== מרנפתח וישראל ==

מצבת מרנפתח היא כתובת ארכאולוגית שנכתבה בשנתו החמישית של פרעה מרנפתח ולה משמעות חשובה להיסטוריה של עם ישראל ולארכאולוגיה המקראית, בהיותה המקור החיצוני הראשון המזכיר את עם ישראל. באסטלה המכונה אסטלת מרנפתח הוא מתפאר במלחמותיו וניצחונותיו. בין שאר המלחמות נכתב: . מתיאור זה שההשמדות המתוארות בו הם לרוב מוגזמות, כהרגלם של מלכי מצרים ושליטים אחרים ברחבי הסהר הפורה, עולה כי כבר בסביבות אמצע המאה ה-13 לפנה"ס התקיימה קבוצה אתנית בשם "ישראל".

בעקבות אזכור זה, סברו חוקרים מסוימים כי בימיו התרחשה יציאת מצרים. אך כיוון שמתוארת כאן הימצאותם בכנען, הגיעו מרבית החוקרים למסקנה כי יציאת מצרים התרחשה דור או שניים קודם לכן, ייתכן שבתקופת מלכות אביו, רעמסס השני.

ישנה סברה שהיישוב המקראי מי נפתוח, המזוהה עם ליפתא, נקרא על שם מרנפתח.

== קישורים חיצוניים ==

* [http://www.touregypt.net/featurestories/merenptah.htm עוד אודות מרנפתח] (באנגלית)
* 
* 
* 

==הערות שוליים==

קטגוריה:אישים שחיו באלף ה-2 לפנה"ס
קטגוריה:פרעוני השושלת ה-19
קטגוריה:רעמסס השני
משמר השרון

מִשְׁמַר הַשָּׁרוֹן הוא קיבוץ שנמצא בעמק חפר, במסגרת מועצה אזורית עמק חפר. הקיבוץ עלה לנקודת ההתיישבות ב-1933, והוקם על ידי קבוצה בשם "משמר", שנוסדה ב-1924 ביבנאל. במהלך השנים הראשונות הצטרפו אליו קבוצות מתנועת גורדוניה.

במשמר השרון נולד אהוד ברק, לימים ראש ממשלת ישראל והרמטכ"ל ה-14 של צה"ל. בעבר גרו ויצרו בו שייקה פייקוב, יאיר גרבוז, ינון נאמן, השחקן שמואל שילה, המלחין יעקב הולנדר, שרה לוי-תנאי והרב דב ביגון. הסופרת דבורה עומר גרה יחד עם משפחתה בקיבוץ והייתה מורה בבית הספר המקומי.

לצד היישוב מרכז מסחרי, הצמוד לכביש 4.

<gallery widths="180" heights="180" perrow="9">
קובץ:Mishmar Hasharon water tower.jpg|מגדל המים המרובע, הסמל של משמר השרון
קובץ:Mishmar Hasharon water tower (1).jpg|שלט הסבר על מגדל המים המרובע במשמר השרון
קובץ:PikiWiki Israel 18654 Settlements in Israel.jpg|מגדל המים המרובע של משמר השרון שלוש שנים לאחר הקמתו, 1937
קובץ:PikiWiki Israel 18653 Settlements in Israel.jpg|בניית מגדל המים, 1934. המגדל תוכנן על ידי יעקב גינזבורג ונבנה בידיים על ידי חברי משמר השרון
קובץ:Dining room in Mishmar Hasharon (1).jpg|alt=|חדר האוכל בקיבוץ משמר השרון, 21 בפברואר 2019
קובץ:Dining room in Mishmar Hasharon (2).jpg|alt=|אולם חדר האוכל, 21 בפברואר 2019
קובץ:Dining room in Mishmar Hasharon (3).jpg|alt=|אולם חדר האוכל, 21 בפברואר 2019
קובץ:Mishmar Hasharon founders museum.jpg|מוזיאון ראשונים במשמר השרון
קובץ:Mishmar Hasharon founders museum (1).jpg|שלט הסבר על מוזיאון ראשונים במשמר השרון
קובץ:The children building in Mishmar Hasahron.jpg|בית הילדים הראשון במשמר השרון (הבית על הגבעה)
קובץ:The children building in Mishmar Hasahron (1).jpg|שלט הסבר על בית הילדים הראשון במשמר השרון
קובץ:The children building in Mishmar Hasahron (2).jpg|תבליט של גרשון קניספל על בית הילדים הראשון במשמר השרון
</gallery>

== ראו גם ==
הסליק במשמר השרון

== לקריאה נוספת ==
* נעמה ענבר, פנחס לויתן, שרה'לה כץ (עורכים), איתן יעמוד ביתנו - 75 שנה לעלייה על הקרקע, משמר השרון 1933 - 2008, הוצאת משמר השרון

== קישורים חיצוניים ==

* 
* [http://www.archives.gov.il/archives/#/Archive/0b07170680031eca/File/0b07170680bdd910 התכתבות] משנת 1946 בעניין קבלת ציוד חקלאי כתרומה לקיבוץ מארצות הברית (גנזך המדינה)
* 
 "משמר השרון בת עשרים וחמש", סרטו של נתן גרוס, 1950
* 

==הערות שוליים==

*
קטגוריה:יישובים שהוקמו ב-1933
קטגוריה:קיבוצים
קטגוריה:מועצה אזורית עמק חפר
מונואמין אוקסידאז

250px
מונואמין אוקסידאז (בקיצור MAO) הוא אנזים המהווה קטליזטור לחימצון של קבוצה של מוליכים עצביים המכונים מונואמינים (למשל נוראדרנלין, דופאמין וסרוטונין) ונמצאים בגבול הממברנה של המיטוכונדריה ברוב צורות התאים בגוף. כמו כן מסוגל ה-MAO לחמצן אמינים ראשוניים, שניוניים ושלישוניים.

==סוגים של MAO==
ישנם שני סוגי MAO-A : MAO ו-MAO-B. שני סוגי ה-MAO חיוניים בעיכוב פעולתם של מוליכים עצביים מונואמיניים כגון סרוטונין ודופמין. את שניהם ניתן למצוא בנוירונים (תאי עצב) ובאסטרוגליה.

עם זאת, ישנם גם הבדלים ביניהם:
* MAO-A – נמצא בעיקר בנוירונים.
* MAO-B – נמצא בעיקר בטסיות הדם.

== השפעה ==
למונואמין אוקסידאז יש חשיבות גדולה בוויסות רגשות. כמויות גדולות או קטנות של מונואמין אוקסידאז מזוהות עם מחלות נפשיות כמו דיכאון, דחף לביצוע עבירות ופוביות.

מונואמין אוקסידאז מווסת את תהליך ההפקה של מוליכים עצביים קטכולאמינים מקבוצת המונואמיניים. מוליכים עצביים אלו כוללים את האדרנלין, הנוראדרנלין והדופמין.

מונואמין אוקסידאז הנמצא בדם מנטרל אמינים שמקורם במזונות כמו שוקולד וגבינה, כדי למנוע מהם לגרום לעליה מסוכנת בלחץ הדם.

==שימוש תרופתי==

בתרופות המעכבות את פעולתו של אנזים זה (MAO inhibitors או בקיצור MAOI) נעשה שימוש בטיפול בדיכאון.

==גנטיקה==
זוג הגנים האחראיים על המונואמין אוקסידאז (MAOA וMAOB) בגוף נמצאים סמוך זה לזה בזרוע הקצרה של כרומוזום X.

הגן של MAOA נמצא בגן Xp11.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אנזימים
קטגוריה:חלבונים ממברנליים אינטגרליים
מיקרו-בקר 8051

השבב הימני, 8952, הוא רכיב ממשפחת המיקרו-בקרים MCS-51 לה שייך ה־8051
ה-8051 הוא בקר ממשפחת המיקרו-בקרים MCS-51, שמקורו בארכיטקטורה המקורית של אינטל שנוצרה בתחילת שנות השמונים (צאצא של ה-8048 הקדום).

ה-8051 הוא המיקרו-בקר הראשון, שהציג את שיטת מיעון-סיבית, המאפשרת גישה ל-128 סיביות החל מהבית ה-32 בזיכרון ה-RAM הפנימי באופן פרטני של הרמת סיבית או הורדת סיבית בעזרת שימוש בסט הוראות חדשניות. מודל הזיכרון של המעבד נחשב מורכב באותה התקופה, אך בשל הגמישות הרבה שהוא איפשר בעיצוב מערכות, הפך ה-8051 לפופולרי ביותר (נמכרו מעל 2 מיליון יחידות מאז שנת 1988).

מאז העיצוב המקורי של המעבד שפותח על ידי אינטל, חברות נוספות ייצרו שלל דגמים נוספים של המעבד, ביניהן AMD, Atmel, Cygnal, Dallas, Infineon, פיליפס, Signetics ,Siemens ואחרות. הגרסאות השונות שיפרו את העיצוב המקורי של אינטל, והיום קיימות גרסאות שונות של ה-8051 שניתנות לתכנות חיצוני בעזרת מחשב אישי, גרסאות בעלות אפשרות "צריבה" חד פעמית ווריאציות שונות המיוצרות לצרכים שונים.

==שימושים==
הגרסאות השונות של ה-8051 נמצאות בשימוש עד היום במכשירים רבים ולמעשה זהו המעבד הנפוץ בעולם – הוא נמצא בשימוש במקררים, מכונות כביסה, רמזורים, מיקרוגל וכמעט בכל מוצר אלקטרוניקה שנמכר היום בגלל פשטותו וגמישותו. עבור מכשירים שונים מיוצרים בדרך כלל רכיבים ייחודיים למוצר שהתוכנה הנדרשת מוטבעת בזיכרון הקבוע (ROM) שלהם וכך מוזילה את עלויות היצור.

==סכמת מלבנים==
מבנה פנימי
המיקרו-בקר מכיל את יחידת ה-CPU ובנוסף היחידות: RAM, ROM, פִּתחות (פורטים) קלט־פלט, טיימרים, תקשורת טורית ובקרת פסיקות. הגדלים והכמויות משתנים בין הרכיבים השונים במשפחת רכיבים אלו (ניתן לבדוק לפי דפי נתונים).

==ספרים בעברית==
בנוסף לספרות הענפה הקיימת בשפה האנגלית קיימים גם ספרים בעברית בנושא זה.
* מיכאל קונג'ה, "ספר לימוד מערכות מיקרו מחשבים", הוצאת שורש 2012
* מלול שי, "ספר לימוד מיקרו-בקרים ממשפחת 8051 – שפת אסמבלי", הוצאת שורש 2009.
* מלול שי, "ספר לימוד מיקרו-בקרים ממשפחת 8051 – שפת C", הוצאת שורש 2010.
* נחום אריה, "יסודות המיקרו מחשב 8051, לימוד ותרגול" הוצאת ses, שנת 1987.

==קישורים חיצוניים==

קטגוריה:מעבדי אינטל
קטגוריה:רכיבים אלקטרוניים
קטגוריה:מיקרו-בקרים
עיר עתיקה

העיר העתיקה ב[[ירושלים]]
מבט מלמעלה על גגות העיר עתיקה של [[רגנסבורג ובמרכזה קתדרלת סנט פטרוס.]]
העיר העתיקה של [[טובינגן, גרמניה]]
"העיר העתיקה" הוא השם המקובל בערים רבות בעולם לרובע היסטורי בעיר, שעיקר בנייתו הסתיימה לפני מאות שנים, ומהווה את הגרעין המקורי של העיר.

== הגדרה ומינוח ==
על פי רוב מתייחס המונח "העיר העתיקה" לחלק חי ונושם של העיר, שמקורו בימי הביניים או בתחילת העת החדשה, ולא לאתר ארכאולוגי מן העת העתיקה. בערים רבות הרובע הנקרא "העיר העתיקה" מוקף חומה או שניתן למצוא בו שרידים לחומה כזאת, וכן ביצורים נוספים, שנועדו להגן על העיר מאויבים.

"העיר העתיקה" ברבות מערי העולם כוללת ריכוז של מבנים ואתרים בעלי חשיבות היסטורית, ארכיטקטונית, אמנותית, תרבותית וכדומה, ומבטאת את המורשת של המקום. רק באמצע המאה ה-19 החלה להתעורר ברחבי העולם המודעות לשימור אתרים המהווים חלק ממורשת המקום, והמגמה הרווחת של הריסת מבנים ישנים על מנת לפנות מקום לפרויקטים חדשים הוחלפה במגמת שיפוץ, שימור ושיחזור שלהם. במרבית הערים בהן קיימת "עיר עתיקה", מהווה זו מוקד משיכה תיירותי. ערים עתיקות קיימות גם בערים מוסלמיות, ונקראות קסבות. הקסבות של הערים המוסלמיות מאופיינות בסמטאות צרות ומפותלות, בנייה עתיקה וצפופה, ולעיתים גם בשוק עממי שפועל במרכזן.

== ערים ואזורים ==
באזור הסהר הפורה ישנן ערים עתיקות רבות. בישראל קיימת עיר עתיקה בערים אחדות, ובהן ירושלים, חברון, יפו, צפת, עכו, ובאר שבע (אם כי בניית העיר העתיקה של באר שבע החלה רק בשנת 1900). רוב הבינוי בערים אלו הוא מהמאות ה-18 וה-19 אך קיימים בהם גם מבנים עתיקים הרבה יותר אשר השתמרו לאורך ההיסטוריה. בישראל, על פי רוב, מכוון הביטוי "העיר העתיקה" לבדו לעיר העתיקה בירושלים.

רבות מערי אירופה כוללות רובע היסטורי המוגדר כ"עיר עתיקה", ובהן פראג, לונדון, סטוקהולם, רודוס ועוד. כמעט בכל הערים האירופאיות, העיר העתיקה היא למעשה גרעין העיר של ימי הביניים ואף ימי הביניים המאוחרים. כמעט ולא קיימים בערי אירופה מרקמים עירוניים מהעת העתיקה הממשיכים לתפקד כמרקם עירוני פעיל. ברומא לדוגמה, נשתמר בחלקו הפורום רומנום אך אינו חלק פעיל מהעיר מאז נפילת האימפריה הרומית.

==ראו גם==
*קסבה
*אקרופוליס

==קישורים חיצוניים==

*
עתיקה
רוסטם קסימג'אנוב

רוסטם קסימג'נוב (באוזבקית: Rustam Qosimjonov; נולד ב-5 בדצמבר 1979) הוא רב-אמן בשחמט מאוזבקיסטן, ואלוף העולם בשחמט של פיד"ה בין 2004 ל-2005.

נכון ליולי 2019, קסימג'אנוב מדורג במקום ה-92 בעולם והראשון באוזבקיסטן לפי מד כושר.

==הישגים בולטים==
התוצאה הראשונה הטובה שהייתה לקסימג'אנוב הושגה ב-1998 בתחרות אסייתית, מקום שני באליפות העולם בשחמט לנוער, ב-1999 בהתחלה באסן, 2001, בהתחלה בפמפלונה, 2002 (שם ניצח במשחק בליץ את ויקטור בולוגן אחרי ששניהם סיימו את התחרות עם 5/6), הוא זכה במקום הראשון עם 8/9 בתחרות הפתוחה ויסינגן, 2003, הוא זכה במדליית ארד עם 5/12 בתחרות בה היה בלוח הראשון וייצג את מדינתו ב-2000 באולימפיאדת השחמט והעפיל לאליפות העולם של פיד"ה ב-2002 (בה הפסיד בגמר נגד וישוואנתן אנאנד).

באליפות העולם בשחמט 2004 קסימג'נוב עשה את דרכו באופן בלתי צפוי אל הגמר, דרך משחקים מול שחמטאים כגון: אלקסנזרו רמירז, וסילי איוונצ'וק ווסלין טופלוב. בגמר ניצח את מייקל אדמס והפך לאלוף עולם.

==השתתפות באולימפיאדות==
ייצג את אוזבקיסטן ב-12 אולימפיאדות שחמט.

{| class="sortable" border="1" cellspacing="0" cellpadding="1" width="73%"
|- bgcolor="#ccfccf" align="center"
! שנה|| לוח || מד כושר|| נקודות|| תוצאות|| %|| מקום
|-
| 1996||2 עתודה|| 2435||3 מ-5||2+ 2= 1-||60|| 19 קבוצתי
|-
| 1998||1|| 2570||6.5 מ-11||4+ 5= 2-||59.1|| 27 קבוצתי
|-
| 2000||1|| 2690||9.5 מ-12||7+ 5= 0-||79.2|| 11 קבוצתי, 3 אישי
|-
| 2002||1|| 2653||7 מ-11||4+ 6= 1-||63.6|| 20 קבוצתי
|-
| 2004||1|| 2650||6 מ-8||4+ 4= 0-||75|| 14 קבוצתי
|-
| 2006||1|| 2673||5.5 מ-10||2+ 7= 1-||55|| 13 קבוצתי
|-
| 2008||1|| 2672||6.5 מ-9||4+ 5= 0-||72.2|| 50 קבוצתי
|-
| 2010||1|| 2685||5.5 מ-9||3+ 5= 1-||61.1|| 49 קבוצתי
|-
| 2012||1|| 2685||4.5 מ-7||2+ 5= 0-||64.3|| 24 קבוצתי
|-
| 2014||1|| 2700||6 מ-10||4+ 4= 2-||60.0|| 17 קבוצתי, 15 אישי
|-
| 2016||1|| 2639||5.5 מ-9||3+ 4= 0-||61.0|| 39 קבוצתי
|-
| 2018||1|| 2662||5.5 מ-9||3+ 4= 0-||61.0|| 16 קבוצתי
|}

==מבחר תחרויות בהן השתתף==
* אליפות העולם בשחמט 2004 (פיד"ה)
* תחרות העל בבאקו 2014

==קישורים חיצוניים==

==הערות שוליים==

קטגוריה:שחמטאים אוזבקים
קטגוריה:רבי-אמנים
קטגוריה:אלופי עולם בשחמט
קטגוריה:ילידי 1979
פוליגל

פוליגל הוא מפעל פלסטיק שפעל בעבר באופן עצמאי והיה בבעלות של הקיבוצים רמת השופט ומגידו. כיום פועל המפעל כחלק מפלזית תעשיות.

== היסטוריה ==
המפעל הוקם בשנות ה-70, החל בייצור ממשי באוקטובר 1974 ונפתח רשמית בשנת 1975, כאשר רמת השופט החזיקה 70% מהבעלות ומגידו ב-30%. מוצר הפוליגל של המפעל מבוסס על פטנט יפני ששוכלל באיטליה ומפעל פוליגל היה מהראשונים לייצרו בעולם. המפעל נועד לייצר אריזות והיווה המשך למפעל אריזות עץ שכבר היה קיים בקיבוץ רמת השופט. בנוסף לאריזות ייצר המפעל בראשיתו שלטים וצרכי משרד. אחד ממוצרי הדגל של המפעל היה לוחות קוולקס לציפוי חממות, שפותח בשיתוף עם חברת קיו. בשנת 1982 זכה המפעל לתואר יצואן מצטיין. בשנת 1985 החל המפעל לשווק תיקי פוליגל.

כיום המפעל גם מייצא את מוצריו לחו"ל. המפעל מייצר לוחות פלסטיק מפוליקרבונט ופוליפרופילן. כמו כן הוא מייצר סככות וגגות, המשמשים לבניית גגות לאצטדיונים כמו אצטדיון הכדורגל של לוקומוטיב מוסקבה.

בשנת 2010 מכר קיבוץ רמת השופט את חלקו במפעל לקיבוץ גזית

בשימוש עממי, השם פוליגל משמש כשם גנרי ללוחות פוליפרופילן רב שכבתיים המיוצרים על ידי המפעל, בייחוד "קרטון פלסטי" לשימוש משרדי, וליצירת אריזות.

== לוחות הפוליקרבונט: שימושים ותכונות==
לוחות הפוליקרבונט החלולים של פוליגל משמשים לכל מטרה המאופיינת בקירוי שקוף למחצה. משקלם הקל ופשטות התקנתם מאפשרים לכסות גגות בעלי מפתחים רחבים במיוחד, וכן ליצירת גגות בעלי צורות לא סטנדרטיות (קשתיים, למשל). השימושים יכולים להיות מגוונים ביותר, כאשר הרעיון הוא להחדיר אור יום טבעי לתוך חללים המשמשים לפעילות ציבורית, בין אם בבניין או בתעשייה.
* הלוחות החלולים מאפשרים בידוד משופר הודות לאוויר הכלוא בין הדפנות הכפולות או המשולשות.
* עמידותם המכנית גבוהה פי 200 מזו של זכוכית.
* משקל עצמי נמוך: 1/6 ממשקל זכוכית.
* הגנה בשכבת UV מאפשרת שמירה על תכונות מבניות בטמפ' הנעות בין (-)40 עד (+)120 מעלות צלזיוס.
* הלוחות מיוצרים ברחבים הבאים: 980 מ"מ, 1220 מ"מ, 2000 מ"מ.
* אורך הלוחות מושפע מאורכו של אמצעי ההובלה.
* בעבר החברה הייתה היצרנית הראשונה של "קרטון פלסטי" לשימוש משרדי וליצירת אריזות ותיקים קלי משקל. 'פוליגל' הוא גם השם העממי למוצר זה.

== קישורים חיצוניים ==
* 
* 

==הערות שוליים==

קטגוריה:תעשייה פלסטית בישראל
קטגוריה:התעשייה הקיבוצית
קטגוריה:רמת השופט
קטגוריה:מגידו
ראם

[[ראם הנבל בחי-בר יטבתה]]
ראמים בפארק האנטילופות]]
[[ראם ביסה אוכל]]
ראמים בסמל נמיביה
רְאֵם (שם מדעי: Oryx) הוא סוג של אנטילופות גדולות ממשפחת הפריים ותת-משפחת ראמים.

== מזונו ==
הראם יכול לשרוד ימים רבים ללא שתייה בזכות התאמתו לתנאי מדבר קיצוניים. הראם ניזון מעלים, פרחים ותרמילי הזרעים של עצי השיטה, אשר נובטים יותר טוב בעוברם את מערכת העיכול של הראם.

== רבייה ==
תקופת ההריון של הראם היא כ-260 יום, זמן ההמלטה מאי-דצמבר. ממוצע צאצאיו הוא 1 ותוחלת חייו בשבי יכולה להגיע לכ-20 שנה. הם שוקלים בין 70 ל-300 קילוגרמים.

==מיני הראם==
ארבעה מיני ראמים מצויים כיום בעולם: ראם ביסה החי בשמורות הטבע של מזרח אפריקה, ראם הצבי הגדול והחזק בראמים החי בשמורות הטבע המדבריות של דרום אפריקה, ראם הסהרה שחי בעבר במדבריות צפון אפריקה וכיום מצוי בשבייה בלבד, והראם הערבי (ידוע גם כראם לבן) שפרטים בודדים שלו עדיין חיים בערב., לאחר שהיה מצוי בעבר במדבריות המזרח התיכון<ref></ref>.

{| class="wikitable sortable" cellspacing="0"
|-
! שם !! שם מדעי !! תמונה!! משקל!! אורך
|-
| ראם הצבי || Oryx gazella|| משקל: 100 - 210 ק"ג|| אורך: 198 - 240 ס"מ
|-
| ראם ביסה || Oryx beisa|| משקל: 100 - 200 ק"ג|| אורך: 110 - 125 ס"מ
|-
| ראם שולי-אוזניים || Oryx callotis|| משקל: 167–209 ק"ג|| אורך: 153–170 ס"מ
|-
| ראם סהרה|| Oryx dammah|| משקל: 140 - 210 ק"ג|| אורך: 140 - 240 ס"מ
|-
| ראם לבן|| Oryx leucoryx|| משקל: 70 ק"ג|| אורך: 80 - 100 ס"מ
|}

== ראם בישראל ==
עדר ראמים ב[[חי-בר יטבתה]]
בארץ ישראל היה מצוי בעבר מין אחד - ראם ערבי, הידוע גם כראם לבן. המין נכחד בטבע בסוף המאה ה-19 והושב אל הטבע בשנות ה-80 של המאה ה-20 לאחר שמספר פרטים נרכשו מגן חיות בארצות הברית. הראם הערבי הוא החיה הראשונה שסיווגה עולה מזן ש"הוכחד בטבע" לזן שהוא "פגיע".

את הראם הלבן וראם סהרה ניתן למצוא בחי-בר יוטבתה ובספארי.

== בתנ"ך ==

במקרא מופיעים תשעה אזכורים של בעל חיים בשם זה, ביניהם: 
* 
* 
* 
* 

זיהויו של ה"ראם" המוזכר בתנ"ך עם בעל החיים המכונה בימינו "ראם", אינו מוסכם. זיהוי מקובל על חוקרים רבים מזהה אותו עם שור הבר - Bos primigenius. בין השאר מפני שהראם מופיע בתקבולת עם השור (דברים לג יז; ישעיהו לד ז; תהילים כט ו), ומתואר באיוב כניגוד הפראי לשור המבוית.

קרני הראם התנ"כי נקראו תועפות. מכיוון שבעבר היו נוהגים להשתמש בקרני בקר לשמירת כסף, קרני הראם הגדולות איפשרו מקום אכסון להון רב ומכאן הביטוי "הון תועפות" (במקרא נמצא הביטוי "כסף תועפות" בספר איוב).

==לקריאה נוספת==
אלישבע דיין, החי במקרא: יונקים, ירושלים תשע"ח. עמ' 220.

==קישורים חיצוניים==

* 

* 
* 

== הערות שוליים ==

קטגוריה:בעלי חיים שתוארו ב-1816
קטגוריה:טקסונים שתוארו בידי הנרי מארי דוקרוטאי דה בלנוויל
קטגוריה:ראמים
קטגוריה:בעלי חיים בתנ"ך
קטגוריה:סוגי יונקים
שוד הטלפונים הגדול

שוד הטלפונים הגדול, הוא סרט קומדיה ישראלי משנת 1972, העוסק בהונאה של בנקים.

הסרט הופץ על ידי סרטי נח.

== עלילה ==
הסרט מתמקד במספר דמויות המניעות את העלילה: פקיד בנק לאומי בשם משולם וסרמן, אמו, חברתו ושתי כנופיות שודדים. כל אלו, ערכו "הסכם" על האזורים בהם "יפעלו". כאשר הבנק קובע לפקיד את הכינוי "המוח", ובמקביל יש מלחמה בין שתי הכנופיות על "מוח" מסוג אחר, אדם בעל רעיונות מבריקים בכל הקשור לתכנון מעשי שוד וגנבה.

כאשר אחת הכנופיות שודדת את סניפו בראשון לציון, נתקל הפקיד במכונית הממתינה לשודדים בחוץ, חובט בראשו של הנהג, מוציא אותו החוצה ונכנס במקומו למכונית. כאשר השודדים יוצאים עם שלל כל הקופות והכספות בבנק, מוביל אותם ה"נהג" שלהם הישר אל תחנת המשטרה. שם העניינים מסתבכים, וכל השודדים שנעצרו עושים יד אחת נגדו. הוא אינו מצליח לשכנע את השוטרים שאינו חלק מהכנופיה ושניסה לסכל את השוד. השוטרים מחליטים על קיום משפט בעניינו. אך כאשר הם מגיעים לבית המשפט, לא רק שהוא חומק משוטריו, אלא גם מתחזה לעד במשפט אחד ואף לשופט במשפט אחר – בו הוא מוצא את הנאשם זכאי.

לאחר שנחטף מכנופיה לכנופיה, מחליטות שתי הכנופיות במאמץ משולב לחטוף את אמו הפולניה ולשחרר אותה תמורת חצי מיליון לירות, אותן הפסידו בגלל ששיבש שוד במלטשת יהלומים.

הוא מתכנן מזימה יוצאת דופן, שתגרום לכך שכל מי שמטלפן לסניף בנק לאומי בראשון לציון יופנה באמצעות שיבוש הקווים אל חברתו ואל ה"מוח" האמיתי המשתפים איתו פעולה.

למחרת הבוקר, הוא עושה סיבוב בין כל סניפי הבנק בארץ, כאשר הוא מציג את עצמו בכל סניף עם לבוש אחר, אך עם אותו שם, ובכל סניף מבקש לפדות המחאה שלו על־סך 40,000 לירות למזומן.

כאשר מנהלי הסניפים מתקשרים כביכול לסניפו של וסרמן לקבלת אישור על הכיסוי, הם למעשה מקבלים אישור מפוברק מחברתו ו"המוח" המקורי. הוא משיג את הכסף, אך ללא ידיעתו אמו חומקת מהכנופיות. הן מנסות להערים עליו דרך התחזות של אחד מחברי הכנופיה לאמו. נקבע שחילוף הכסף תמורת בת הערובה יתבצע באצטדיון רמת גן, אך אמו וחברתו פונות אל המשטרה ונעזרות בהם כדי למנוע את רציחתו בידי הכנופיות.

הסרט מסתיים כאשר הפקיד נעצר בשם החוק.

==הסיפור האמיתי מאחורי הסרט==
הסרט הדמיוני נוצר בעקבות הונאה אמיתית. בתחילת שנות השבעים (או סוף שנות השישים) נגנב כסף מבנק לאומי בטכניקה המתוארת בסרט. הפושעים פתחו חשבון בסניף מבודד יחסית, סניף "שיכון המזרח" בראשון לציון, ובזמן שאחד הפושעים השתלט על קו הטלפון של הסניף, פדה שותפו, בסניפי בנק לאומי בתל אביב, המחאות שנמשכו על החשבון שנפתח בסניף "שיכון המזרח". חרף חקירה מאומצת של המשטרה, לא נלכדו הפושעים עד עצם היום הזה.

==קישורים חיצוניים==

==הערות שוליים==

קטגוריה:סרטי 1972
קטגוריה:סרטי מנחם גולן
קטגוריה:סרטי קומדיית פשע
קטגוריה:סרטים ישראליים המבוססים על סיפור אמיתי
קטגוריה:סרטי קומדיה ישראליים
קטגוריה:ראשון לציון בקולנוע
קטגוריה:סרטים ישראליים משנת 1972
ארבע האמהות

ביהדות, ארבע האמהות, הן ארבע דמויות מקראיות מספר בראשית, נשותיהם של שלושת האבות: שרה אשתו של אברהם, רבקה אשתו של יצחק, ורחל ולאה נשותיו של יעקב. במסורת היהודית מקובל להצמיד את הכינוי "אמנו" לשמותיהן של ארבע האמהות: "שרה אמנו", "רבקה אמנו", "רחל אמנו" ו"לאה אמנו". על פי המקרא, שרה, רבקה ולאה נקברו לצד בעליהן במערת המכפלה, אך רחל נקברה לבדה בקבר רחל בבית לחם.

==הגדרת האמהות ==
המקור לכינוי אמהות ולמספרן הוא במסכת שמחות: "אין קורין לאבות אבינו אלא שלושה, ולא לאימהות אימנו אלא לארבע האמהות". התלמוד מבהיר שאף על פי שרחל ולאה אינן אמהות ביולוגיות של האומה כולה, אלא כל אחת היא אם לשבטים מסוימים בלבד, בכל זאת הן נחשבות אמהות האומה בגלל חשיבותן. דבר זה בולט במיוחד על רקע אי הכללת בלהה וזלפה בין האמהות, למרות העובדה שגם הן ילדו ליעקב ילדים שמהם יצאו אחדים משנים עשר השבטים, משום שהיו שפחות. למרות האמור לעיל ובניגוד לאמירה הרווחת אודות ארבע אמהות, כאשר התורה מסכמת את מניין השבטים היא מונה את בלהה וזלפה כחלק מהאמהות (), ואף חז"ל עצמם מציינים במספר מקורות שיש שש אמהות ומונים את בלהה וזלפה בתוכן (כך לדוגמה במדרש שיר השירים רבה: "שש עגלות צב... ו' כנגד ו' אמהות- שרה רבקה רחל לאה זלפה בלהה", שם, פרשה ו).

== במקרא ובמדרשים ==
על פי המקרא, שלוש מתוך ארבע האמהות – שרה, רבקה ורחל – נפקדו בילדים רק לאחר שנים רבות של עקרות. לתופעת עקרות האמהות ניתנו הסברים רבים במדרשים ובהגות היהודית. בניתוח הספרותי המודרני של המקרא, מוטיב העקרות נחשב לחלק מסצנת הדפוס של בשורה על לידת גיבור.

חז"ל בבראשית רבה אומרים שהאמהות היו נביאות. רבי חנינא בן פזי לומד זאת מכך שרחל ביקשה (). מכך שלא ביקשה "בנים אחרים", מוכח שידעה שעתיד להיוולד ליעקב בן אחד נוסף בלבד, וביקשה שהוא ייוולד ממנה.

==ראו גם==
*תקופת האבות

==לקריאה נוספת==
* רות ברטל, ותהי לו לאשה, ויאהבה - האמהות והאבות בראי האמנות המערבית, הוצאת כרמל, 2018.

==הערות שוליים==

*
*
כתום

כתום כצבע התפוז
שקיעה כתומה ב[[חוף בת ים]]
[[פרח בצבע כתום.]]
כתום הוא צבע שנמצא בין אדום לצהוב בספקטרום האור הנראה, באורכי גל בתחום 585–620 ננומטר.
בשימוש בצבעים נוזליים, ניתן ליצור את הצבע הכתום על ידי ערבוב של אדום וצהוב שהם צבעי יסוד.

קיימים גוונים שונים של הצבע, הקרובים יותר לאדום או לצהוב בסקאלת הצבעים בהתאמה.

==אטימולוגיה==
בעברית, המילה "כָּתֹם" נגזרת מן המילה "כֶּתֶם", שאחת ממשמעויותיה היא "זהב". מבחינה זו, העברית שונה משפות רבות אחרות, שבהן יש קשר בין המילה "כתום" (orange או מילה דומה בהרבה שפות) לבין המילה "תפוז". אפילו בערבית קיים קשר בין שם הצבע הזה, برتقالي (בורתוקלי) לבין המילה תפוז, برتقال (בורתוקל). אולם, באנגלית, לצד המילה orange, שפירושה הפשוט הוא "כתום", קיימת גם המילה marigold, שפירושה "כתום-צהבהב" ומכילה את המילה gold – "זהב".

== משמעויות ושימושים ==
* כתום הוא צבעה הלאומי של הולנד בשל העובדה שמוצא בית המלוכה מנסיכות אורנז'-נסאו (אורנז' בשפות רבות הוא כתום). הכתום הוא הצבע הראשי של נבחרות ספורט רבות בהולנד. למשל, נבחרת הולנד בכדורגל מכונה Oranje – "כתום" בהולנדית.
* כתום מסמל פרוטסטנטיות בצפון אירלנד והינדואיזם בסין.
* המהפכה הכתומה הוא כינוין של הפגנות שנערכו באוקראינה בסוף 2004 והובילו לבחירתו של ויקטור יושצ'נקו כנשיא אוקראינה.
* כתום מסמל התנגדות לתוכנית ההתנתקות. צבע זה נבחר כיוון שהיה צבע דגלה של המועצה האזורית חוף עזה שאיגדה את יישובי גוש קטיף.
* כתום הוא צבע הדגל של העיר ראשון לציון. צבע זה נבחר בגלל הפרדסים הרבים של פירות ההדר שניטעו בראשון בתחילת ימיה.
* מסיבה דומה, רקע הדגל של העיר נתניה הוא גם כתום.
* בתקשורת: היה מזוהה עם חברת פרטנר תקשורת, שהשתמשה במותג אורנג' בישראל.
* כתום מקובל בעולם כצבעם של כוחות חילוץ והצלה. זו הסיבה שבצה"ל, כתום הוא צבע הכומתה של פיקוד העורף.
* במלחמת חרבות ברזל, כתום הוא הצבע שמסמל את ההזדהות לצד משפחת ביבס החטופים ברצועת עזה ביניהם אריאל ביבס וכפיר (החטוף הצעיר ביותר) בשבי.
* בצה"ל, צבע הדגל של חיל ההנדסה הקרבית הוא כתום-שחור. צבעי הדגל נבחרו בעקבות מבצע עמורה ("אדמה חרוכה") בו השמיד חיל ההנדסה את תשתיות הצבא המצרי בחצי האי סיני בעקבות הנסיגה ממנו אחרי מלחמת סיני. כתום מסמל את להבות הפיצוצים והשחור את האדמה החרוכה שהשאיר חיל ההנדסה.
* הצבע הכתום מזוהה עם ענף רפואת החירום, והוא נמצא בשימוש נפוץ על מדיהם פרמדיקים ועל ניידות טיפול נמרץ.
* באירוע הקומיקס הלילה האפל ביותר של כותרי גרין לנטרן, מתגלים חמישה חילות פקחים צבעוניים בנוסף לחיל הפקחים הירוקים ולחיל סינסטרו הצהוב. אחד מאותם חילות הוא הסוכן הכתום, אשר שואב את כוחו מהאור הכתום של הספקטרום הרגשי, המסמל את תאוות הבצע.
* צבע התלבושת של קבוצת בני יהודה תל אביב בכדורגל הוא כתום דומיננטי ולכן הקבוצה מכונה "הכתומים" או "הזהובים".
* בתחום התחבורה משמשים שלטי הכוונה וסימוני דרך כתומים לסימון אזור עבודה.
* צבע המאכל כתום GGN.

== גוונים ==
משתמשים בצבע הכתום כדי להגביר את הנראות של עצמים. כובעים, חליפות, גופיות ואביזרים נוספים בצבע כתום מיוצרים עבור ציידים, עובדים בכביש ואחרים שבטיחותם תלויה בכך שיראו למרחק. כבלי טלפון וסיבים אופטיים בדרך כלל ארוזים בצינורות פוליאתילן בצבע כתום.

גשר שער הזהב בסן פרנסיסקו צבוע בגוון המכונה "כתום בינלאומי".

פיגמנטי צבע כתומים בדרך כלל שייכים למשפחות האוכרה וקדמיום.

שיער ג'ינג'י הוא שיער בגוונים כתום-אדום.

למרות ששם הצבע חום נמצא בשימוש כשם צבע בסיסי, חום זה בפועל כתום כהה.

== קישורים חיצוניים ==

קטגוריה:צבעים
קטגוריה:צבעי הקשת
אפור

אפור הוא צבע נפוץ בטבע. הוא נוצר על ידי ערבוב חומרים לבנים ושחורים או על ידי שילוב אורות אדומים, ירוקים וכחולים, בפרופורציות שוות. העין האנושית רואה לעיתים עצמים בצבעים מגוונים כאפורים, בשל תנאי התאורה.

המילה העברית "אפור", היא תואר שם, שהוא גיזרון, של שם העצם, "אֵפֶר".

==שימוש ומשמעות ==
העיר [[מינסק ונהר סוויסלץ' בבלארוס]]
* "חיים אפורים" מציינים חיים משעממים, ללא מטרה או תועלת.
* אפור היה צבע מדי חיילי קונפדרציית המדינות של אמריקה במהלך מלחמת האזרחים האמריקאית, בניגוד לכחול שהיה צבע מדי חיילי הצפון.
* באופן קצת אירוני, "אפור", או גוני האפור, משמשים כביטוי לרב-גוניות, וזאת כניגוד לדיכוטומיה החדה של שחור ולבן.
** "החיים זה לא רק שחור ולבן. יש גם הרבה אפור באמצע"
** בדיונים על מוסר, אפור או "שטח אפור" מסמל תחומים שאינם ניתנים להכרעה ברורה.
* אפור מקושר גם לסתיו, מזג אוויר סגרירי, ועצבות.
* שיערם של אנשים מבוגרים נוטה להלבין בהדרגה כך שהשילוב של השיערות הלבנות עם השיערות בצבע המקורי, בעיקר אם הן שחורות יוצר אשליה שהשיערות אפורות כשלב מקדים להפיכתו המלאה ללבן של השיער, על כן אפור מסמל גם הזדקנות לעומת הלבן שמסמל כבר זקנה.
* המונח "השוק האפור" מתייחס להלוואות שאינן נלקחות בבנק, ואשר ניתנות בדרך כלל ללווים אשר הבנק מסרב להלוות להם כסף, משום שהוא רואה בהם סיכון. אופן הגבייה של השוק האפור מתבסס על איומים גופניים וגבייה אגרסיבית ובדרך כלל לא חוקית.
* "חינוך אפור" הוא העשרה בתשלום שמקבלים ילדים להורים אמידים, באופן מוסדר על ידי בית הספר, אף על פי שקיים חוק חינוך חובה חינם.
* "עבודה אפורה" היא עבודה משעממת וחסרת תהילה.
* בשבטי ישראל, הצבע האפור מסמל את שבט גד.
* בצה"ל, אפור בהיר (כסוף) הוא צבע הכומתה של חיל ההנדסה הקרבית ואפור כהה הוא צבע הכומתה של חיל האוויר.

==הבסיס לצבעים משלימים==
שני צבעים ייחשבו משלימים אם ערבובם יוצר את הצבע האפור. המשלימים הראשיים בפסיכולוגיה הם:
*שחור ולבן
*כחול וצהוב
*אדום וציאן
*ירוק ומג'נטה
צבעים משלימים נוספים הם למשל:
*כתום ותכלת
*תרוג וסגול
*ירוק אביב וורוד שושנה
אפור הוא המשלים של עצמו. בדמות גרר, אותה ניתן לראות לאחר שמביטים בתמונה למשל כ-30 שניות, הצבעים יהפכו למשלימים שלהם.

==קואורדינטות==
ייצוג תחום הצבעים האפורים משתנה משיטת צביעה אחת לאחרת:
* RGB:
:בשיטה זו כל גוני האפור הם הצבעים בהם מתקיים <math>\ R = G = B </math>, כלומר כמות ההארה של כל צבעי היסוד היא שווה.
* CMYK:
:בשיטה זו גוני האפור הם הצבעים בהם מתקיים <math>\ C = M = Y = 0 </math> כאשר K לא מוגבל, כלומר משתמשים רק בדיו השחור ולא משתמשים בכלל בצבעי היסוד האחרים. באופן תאורטי, אפשר להגיע לצבע אפור עם דיו מושלם גם כאשר <math>\ \ C = M = Y </math> ובנוסף <math>\ K = 0 \!\ </math>
* HSV:
:בשיטה זו כל גוני האפור הם הפתרונות של אי-השוויון: <math> 0 \le V \le 100 </math> כאשר <math>\ H = S = 0 </math> .

==קישורים חיצוניים==

==הערות שוליים==

קטגוריה:צבעים
דמות גרר

דמות גרר שלילית של [[דגל ארצות הברית - על מנת לראותה, הביטו בתמונה למשך כשלושים שניות, ואז הביטו במהירות בחלק הלבן של מסך המחשב]]
דמות גרר (לפעמים תמונת גרר או בבואת גרר) היא אשליה אופטית שמופיעה לאחר שמסתכלים הצידה לאחר מבט ממושך על תמונה. תופעה זו של מנגנון הראייה קשורה לתופעה המכונה עקביות הראייה (persistence of vision), בה משתמשים באנימציה ובקולנוע. היא מקושרת לתופעת ההימשכות של הזיכרון החושי ויכולה להימשך יותר מדקה.

==הבסיס הביולוגי==
דמויות גרר נוצרות כאשר מתמקדים במשך זמן בגירוי בעל עוצמה גבוהה. לדוגמה, דמות גרר חיובית מתרחשת כאשר ממשיכים לראות חוט להט של נורה חשמלית דולקת גם לאחר שמפסיקים להביט בו, באופן הזהה לגירוי המקורי (הוא נראה כזוהר בהיר שכאילו צף לפני העין).
תופעה זו מתרחשת משום שלקולטנים לוקח זמן מסוים להגיע לתגובה מלאה וזמן נוסף לדעיכה של התגובה. באופן זה פעילותם יכולה לספק מידע על הגירוי גם במשך זמן קצר לאחר שהוא נעלם. 

למצב בו הגירוי שממשיכים לראות הוא הפוך או מנוגד לגירוי המקורי קוראים דמות גרר שלילית. מצב זה נוצר כאשר מסתכלים בגירוי חד־ממדי בעל עוצמה רבה, בשל העובדה שקולטני הצבע בעין - המדוכים - יכולים "להתעייף" עקב גירוי-יתר ולאבד מרגישותם. בדרך כלל העין מתמודדת עם בעיה זו על ידי תזוזות קלות של גלגל העין שמסוננות על ידי המוח ועל כן אין מבחינים בהן. אולם, אם העצם אליו מביטים הוא גדול מספיק כך שהתנועות הקטנות אינן מספיקות כדי לשנות את הצבע מתחת לאזור אחד ברשתית, אותם קולטנים יתעייפו ויפסיקו להגיב.

אז, כאשר העין פונה להביט במקום אחר, הקולטנים העייפים משגרים למוח אותות חלשים והצבעים הללו כמעט ואינם נראים. אולם, הקולטנים האחרים מסביב שלא היו בשימוש עדיין "טריים" ושולחים אותות חזקים. האות המתקבל זהה לאות שהיה נראה לו היינו מביטים בצבע המשלים, וכך מפרש זאת המוח. למשל, תמונה בצבע ירוק-ליים (תרוג) תיצור דמות גרר בצבע סגול, כיוון שהצבע ירוק ליים אינו מפעיל את קולטני הצבע סגול.

==ראו גם==
*אשליית תנועה נמשכת 
==קישורים חיצוניים==

* 
* 

==הערות שוליים==

קטגוריה:זיכרון
קטגוריה:אשליות אופטיות
קרן התוכנה אפאצ'י

קרן התוכנה אפאצ'י (באנגלית: Apache Software Foundation, בראשי תיבות: ASF) מספקת "מטריית תמיכה" לפרויקטי קוד פתוח של קהילת אפאצ'י. הפרויקטים של קהילת אפאצ'י מתאפיינים בתהליך פיתוח שיתופי ברישיון תוכנה פתוח. תוכנות מבית אפאצ'י מופצות תחת תנאי רישיון אפאצ'י.

בין הפרויקטים של קרן התוכנה אפאצ'י ניתן למצוא את שרת ה־Web הנפוץ בעולם - Apache HTTP Server ומסנן דואר הזבל SpamAssassin. הקרן גם מארחת מאות פרויקטים בתחום Java שרובם הפכו לתקן דה-פקטו בתחום הנדסת התוכנה. בנוסף, מתארחים בקרן גם מימושי הייחוס והדגם של תקנים רבים בתחומי Java ו-Java EE וכן בתחומי XML ו-SOA.

==מיזמים==
נכון למרץ 2017 יש בקרן אפאצ'י כ-300 מיזמים ראשיים וכ-60 מיזמים באינקובטור. ביניהם:

* HTTP Server - המיזם המקורי.
* טומקט - שרת המממש את המפרטים Java Servlet ו-JavaServer Pages 
* Subversion - תוכנה לניהול גרסאות מסוג שרת-לקוח
* Ant - כלי לאוטומציה של תהליכי בניית תוכנה (בעיקר פרויקטים של Java)
* האדופ
* קסנדרה - בסיס נתונים מבוזר מסוג NoSQL
* SpamAssasin - מסנן דואר זבל.
* פיג
* הייב
* אפאצ'י קפקא

==ראו גם==
* המוסד לתוכנה חופשית

==קישורים חיצוניים==

* 

*
קטגוריה:תוכנה חופשית
קורוזיה

קורוזיה. הצבע הירוק אופייני לקורוזיה של נחושת, וגווני חום-אדמדם אופייניים לקורוזיה של ברזל. לכן ניתן להניח כי יסודות אלה קיימים בשפע במתכת שבתמונה.
שלט אזהרה המופיע על חומרי ניקוי מסוכנים
סימני קורוזיה על [[סוללה חשמלית]]
קוֹרוֹזְיָה (מאנגלית: Corrosion; בעברית: שִׁיתּוּךְ) הוא תהליך כימי, הנובע מחשיפה לסביבה - מגע של חומר בחומר אחר (חמצן, למשל) או סביבה חומצית או בסיסית במיוחד. על פי רוב, השימוש המילה קורוזיה מתייחס לחמצון אלקטרוכימי של מתכת, למשל מחמצן אטמוספירי. דוגמה מוכרת של קורוזיה בחיי היום-יום היא חלודה - תחמוצת ברזל שנוצרת כשברזל בא במגע עם אוויר (חמצן ולחות) לאורך זמן, והופעתה מואצת בנוכחות מים.

במקום שבו מתרחשת קורוזיה נוצרת תרכובת של המתכת - תחמוצת או מלחים. מכיוון שתרכובת זו חלשה ונקבובית בדרך כלל, היא מתפוררת עד מהרה וגורמת להרס המתכת. נזקי הקורוזיה מהווים שיקול חשוב מאוד בתכנון מבנים מתכתיים ובתעשיות מתכת שונות, דוגמת תעשיית התעופה, תעשיית הרכב, כורים גרעיניים, מבנים, מכלים וצינורות. ניתן להגן על מתכת בפני קורוזיה במגוון אמצעים: ציפוי במתכת אחרת, העמידה לגורמי הקורוזיה (דוגמת אבץ במקרה של חמצן או כרום) או צבע עמיד יותר לקורוזיה, ציפוי בחומר שמנוני למניעת מגע של המתכת עם מים, או יצירת מגע עם מתכת אחרת בעלת פוטנציאל חיזור גבוה יותר, אשר משותכת במקום המתכת המוגנת (הגנה קתודית).

במתכות מסוימות, שכבת הקורוזיה הנוצרת היא קשה וצמודה למתכת, ולכן היא אוטמת את המתכת ובכך מפרידה אותה מסביבתה ומונעת את המשך הקורוזיה. דוגמה למתכת כזו היא האלומיניום: החמצן באוויר מחמצן את האלומיניום ויוצר שכבה של התחמוצת Al<sub>2</sub>O<sub>3</sub> (אלומינה), שמבודדת את האלומיניום שמתחתיה מהחמצן באוויר, וכך עוצרת את תהליך הקורוזיה.

==סוגי קורוזיה==
* קורוזיה אחידה (כללי) - במקרה זה משטח החומר מותקף בצורה אחידה, כך שניתן להעריך את קצב הפחתת עובי המבנה. דרכים למניעת קורוזיה אחידה הן ציפויים, צביעה, שימושי בחומרים מעכבי קורוזיה, והגנה קתודית.
* קורוזיה גלוונית - זו נגרמת על ידי מגע חשמלי וקשר אלקטרוליטי (כמו תמיסת מי מלח) בין שתי מתכות הנבדלות בפוטנציאל הכימי שלהן.
* קורוזיית נקיקים (crevice) - זו מתרחשת במשטחים שבהם אין ערבוב של האלקטרוליט. באזור שבו אין ערבוב של האלקטרוליט תהיה ירידה בריכוז החמצן, והקורוזיה תגבר.
* קורוזיית גימום (pitting) - קורוזיה זו פוגעת באופן מקומי בפני השטח של מתכת. אופיינית למתכות שבהן נפגעת שכבת הפסיבציה המגנה. באזורים בהן נפגעה שכבה זו, מתקדמת המסה אנודית של המתכת.
* קורוזיה בין-גרעינית (intergranular) - זו נגרמת כתוצאה מאי רציפות במבנה החומר בין הגרעינים השונים.
* קורוזיית שחיקה (אברזיה) - הקורוזיה נוצרת עקב תנועה של נוזל קורוזיבי על פני השטח של המתכת. דבר זה גורם להגדלת החשיפה של המתכת לתקיפה של הנוזל הקורוזיבי.
* קורוזיית מאמצים (stress corrosion) - זו נוצרת כאשר ישנם מאמצים נמוכים בסביבה קורוזיבית. עקב הסביבה הקורוזיבית נוצר כשל שנראה ככשל מכני עקב המאמצים, אך הוא למעשה נוצר בעידוד הסביבה הקורוזיבית ולא היה נוצר אחרת.

==ראו גם==
* חלודה
* חמצון חיזור
* גלוון
* הנדסת חומרים
* זחילה (דפורמציה)

==קישורים חיצוניים==

* 
* [https://terms.hebrew-academy.org.il/Millonim/ShowMillon?KodMillon=141 מילון למונחי שיתוך] (1985), באתר האקדמיה ללשון העברית
* 
* 

קטגוריה:הנדסת חומרים
קטגוריה:הנדסה כימית
קטגוריה:מטלורגיה